244.

opfordrer Kommissionen til: — at foretage en grundig analyse af de underliggende årsager og potentielle strukturelle problemer, der forårsager de vedvarende systemiske svagheder, som Revisionsretten konstaterer i sine revisioner hvert år, og til at lægge særlig vægt på eventuelle potentielle landespecifikke forskelle; anmoder Kommissionen om også at medtage bemærkninger om bedste praksis hos nationale myndigheder med lave fejlforekomster, og hvis arbejde Revisionsretten anser for pålideligt; anmoder Kommissionen om at foretage denne analyse i tæt samarbejde med Revisionsretten og aktivt inddrage de nationale myndigheder både med hensyn til problembeskrivelsen og mulige løsninger; — at dele resultaterne af denne analyse med Revisionsretten, dechargemyndigheden og medlemsstaterne — på grundlag af denne analyse at rette klare, praktiske og umiddelbart gennemførlige horisontale og landespecifikke henstillinger til de nationale myndigheder; anmoder Kommissionen om at etablere en struktureret dialog med de nationale myndigheder og Revisionsretten om løbende at arbejde på kapacitetsopbygning og udveksling af bedste praksis for at forbedre pålideligheden af de nationale revisionsmyndigheders arbejde; at holde dechargemyndigheden underrettet om udviklingen i denne dialog — omgående at præcisere støtteberettigelsesbetingelserne (herunder ved at definere, hvad der forstås ved »fysisk afsluttede« og/eller »fuldt ud gennemførte« operationer for at hjælpe medlemsstaterne med at kontrollere, at operationerne er i overensstemmelse med artikel 65, stk. 6, i forordningen om fælles bestemmelser, og undgå, at ikkestøtteberettigede operationer ikke opdages) — at træffe foranstaltninger til at øge pålideligheden af de restfejlfrekvenser, som revisionsmyndighederne rapporterer (analysere de primære kilder til uopdagede fejl og sammen med revisionsmyndighederne udvikle de nødvendige foranstaltninger til at gøre de rapporterede restfejlfrekvenser mere pålidelige) — at forelægge Parlamentet en årsrapport om, hvordan hver enkelt budgetpost bidrager til målet om klimamainstreaming og til biodiversitetsudgifter, for at lette overvågningen heraf — hurtigst muligt at påbegynde arbejdet med at finde en effektiv metode til, hvor det er relevant og i overensstemmelse med sektorspecifik lovgivning, at overvåge klimaudgifter og resultaterne heraf med henblik på at nå et overordnet mål på mindst 30 % af det samlede udgiftsbeløb til støtte for klimamål i Unionens budget for 2021-2027 og i NextGeneration EU (NGEU) — sammen med medlemsstaterne at anvende et enkelt integreret, interoperabelt informations- og overvågningssystem, herunder et enkelt datamining- og risikovurderingsværktøj til at tilgå og analysere relevante data og øge pålideligheden af kontrollen, således at det anvendes generelt, herunder med hjælp fra det tekniske støtteinstrument — at indføre en EU-dækkende klagemekanisme for støttemodtagere, der udsættes for embedsmisbrug fra de nationale myndigheders side eller pres fra kriminelle netværk eller organisationer, f.eks. ved at give dem mulighed for at indbringe klager for Kommissionen — fortsat at samarbejde konsekvent og i vid udstrækning med revisionsmyndighederne for at sikre en solid kontrolramme, forbedre kvaliteten af kontrolarbejdet, når det er nødvendigt, og sikre den nødvendige påvisning og korrigerende kapacitet — at kræve, at forvaltningsmyndighederne træffer foranstaltninger til at tackle de hyppigste fejl og afbøde potentielle risici for fremtidige udgifter for, hvor det er nødvendigt, at forbedre påvisningskapaciteten for både forvaltningskontroller og revisioner — at angive en fejlforekomst ved betaling og ikke en restfejlfrekvens med henblik på at forbedre evalueringen af den udførte kontrol — at fortsætte sit samarbejde med Revisionsretten med henblik på yderligere at tilpasse revisionsmetoderne og fortolkningen af retsakter — at lægge større vægt på og tildele øget teknisk støtte til medlemsstater, hvis forvaltnings- og kontrolsystemer kun er delvist pålidelige, eller upålidelige, hvor der er øget risiko for svig og korruption i forbindelse med fonde — at lægge særlig vægt på rammeaftaler, der tildeles gennem offentlige udbudsprocedurer, da svig og korruption i forbindelse med disse udgør en øget risiko for Unionens finansielle interesser — hurtigst muligt at reducere efterslæbet af forpligtelser — at præcisere i de årlige aktivitetsrapporter, hvordan de beløb, der er berørt af efterfølgende finansielle korrektioner, som er pålagt af medlemsstaterne og Kommissionen, blev genanvendt, navnlig i de tilfælde, hvor der var tale om svig, korruption eller anden kriminel aktivitet — at offentliggøre årsberetningen for 2020 om de finansielle instrumenter under ESI-fondene hurtigst muligt og senest i oktober 2021 for at gøre det muligt at medtage dens resultater i dechargeproceduren — at udarbejde en stærk strategi mod interessekonflikter hos højtstående politikere; sammen med medlemsstaterne at udvikle effektive retlige instrumenter for at undgå at fremme oligarkstrukturer, der trækker på Unionens samhørighedsfonde — at underrette Parlamentet om enhver yderligere udvikling i den sag om interessekonflikter, der er indberettet i GD REGIO's revisionsrapport om Tjekkiet — at trække på Revisionsrettens bemærkninger om plastaffald i forbindelse med revisionen af direktiv 2008/99/EF, navnlig med hensyn til minimumsstandarder og klare definitioner af forskellig affaldskriminalitet — at løse problemet med manglende kapacitet til genanvendelse og forbrænding som et middel til at mindske affaldskriminalitet, såsom ulovlig handel med affald, ved at øge kapaciteten til lovlig bortskaffelse af plastaffald og dets økonomiske tiltrækningskraft for producenter af plastaffald — at forbedre definitionen af genanvendelse og kravene til rapportering om genanvendelse, navnlig for egne indtægter baseret på ikkegenanvendt plastemballageaffald; anmoder Kommissionen om at vurdere muligheden for at digitalisere rapporteringen og overvågningen af affaldsstrømme mellem operatører for at øge kapaciteten til at opdage uregelmæssigheder og tegn på ulovlig handel med affald — i tæt samarbejde med de ansvarlige nationale myndigheder at analysere årsagerne til den lave absorption af de midler, der er til rådighed til infrastruktur for affaldshåndtering, og underrette dechargemyndigheden om resultaterne; at informere dechargemyndigheden om, hvordan Kommissionen bistår medlemsstaterne med at øge absorptionsgraden, og undersøge mulighederne for yderligere bistand — at underrette dechargemyndigheden om enhver omfordeling af samhørighedsmidler fra fonde, der har til formål at støtte genanvendelse og affaldshåndtering, til andre områder som følge af covid-19-pandemien — hurtigst muligt at prioritere revisionen af væsentlige krav til emballage med henblik på at fremskynde tilpasningen af plastemballagedesign og -fremstilling til fordel for genanvendelighed og bæredygtighed, således at der er tid til at støtte virkeliggørelsen af 2025-målet for genanvendelse af plastemballage;